VIIENDA KOOSSEISU

OTSUS

Haapsalu,			30. mai 2008 nr 
									Eelnõu

Detailplaneeringu algatamine 
(Kiltsi tee, Ungru tee ja maaüksuse
„Paralepa rand ja puhkeala“ vaheline ala)

Planeeringu algatamise ettepaneku tegid Finantsvahenduse OÜ (Sompa 3, 41533 Jõhvi), kellele kuulub Kiltsi tee 2 krunt, Igor Lopatkin (E. Vilde tee 108-88, 12915 Tallinn), kellele kuulub Lao tn 1 krunt, Meelis Eenpere (Tamme 17a-5, 90508 Haapsalu), kellele kuulub Lao tn 3 krunt.
Algatatava detailplaneeringu eesmärk on jätkata Haapsalu Linnavolikogu 29.10.2004 otsusega nr 145 algatatud Kiltsi tee 2 krundi ja Lao tänava äärse ala detailplaneeringut. Tulenevalt asjaolust, et planeeringu sisulise menetluseni ei ole vahepealsel ajal jõutud ning arvestades, et 24.11.2006 kehtestas volikogu Haapsalu üldplaneeringu ja toimunud kinnisasjade omanike vahetused, on otstarbekas algatada uus menetlust korrigeeritud lähteülesandega.
Algatatav planeering vastab linna üldplaneeringule, millele vastavalt on planeeritav ala kavandatud kuni kolme korruselise hoonestusega äri- ja elamumaaks.
Juhindudes kohaliku omavalitsuse korralduse seaduse § 6 lg 1, planeerimisseaduse § 10 lg 5 ja 6 ja haldusmenetluse seadusest, Haapsalu Linnavolikogu otsustab:

1.	Algatada Haapsalu linnas Kiltsi tee, Ungru tee ja maaüksuse „Paralepa rand ja puhkeala“ vaheliste ala detailplaneering vastavalt lähteülesandele (lisatud).

2.	Planeeringu koostamise korraldajaks määrata Haapsalu Linnavalitsuse ehitus- ja planeerimisosakond ning finantseerijaks taotlejad.
3.	Linnavolikogu kantseleil teha otsus teatavaks Finantsvahenduse OÜ (Sompa 3, 41533 Jõhvi), Igor Lopatkin (E. Vilde tee 108-88, 12915 Tallinn), Meelis Eenpere (Tamme 17a-5, 90508) korralduse koopia saatmisega posti teel, ehitus- ja planeerimisosakonnale (A. Joost), linnageodeedile (V. Vapper).
4.	Otsus jõustub avalikustamisega.
5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees
Lisa
Haapsalu Linnavolikogu 14.05.2008 otsusele nr

Haapsalu linnas, Kiltsi tee, Ungru tee ja maaüksuse „Paralepa rand ja puhkeala“
vahelise ala detailplaneeringu
LÄHTEÜLESANNE

Planeeringu tellija: Finantsvahenduse OÜ, Igor Lopatkin ja Meelis Eenpere.
Lähteülesanne kehtib: kaks aastat.
Ülesande koostamise alus:
- planeerimisseadus;
- Haapsalu linna üldplaneering;
- planeeringu algatamise ettepaneku tegija 23.04.2008 nr 7-1.3/2293 taotlus.

1. Planeeringu eesmärk
Detailplaneeringu eesmärk on muuta olemasolevate tootmismaakruntide maakasutuse sihtotstarvet äri- ja elamumaaks. Planeeringuga määratakse kruntidele ehitusõigused, arhitektuursed hoonestustingimused, et ehitada kruntidele ärihoone, kuni kolme korruselised korter- ja/või ridaelamud, kommunikatsioonide asukohad ja liiklus- ja parkimiskorraldus.
Planeering vastab linna üldplaneeringule.

2. Andmed planeeritava maa-ala kohta
Planeeritava ala, pindalaga u 41 000 m2 asub Haapsalus, Kiltsi tee, Ungru tee ja maaüksuse „Paralepa rand ja puhkeala“ vahel.
Planeeritaval alal asuvad:
1.	Kiltsi tee 2 – pindala 13 975 m2, katastritunnus 18301:017:0013, kinnistu nr 16992, sihtotstarve „tootmismaa“. Kinnistul asuvad osaliselt lammutatud endise teraviljakombinaadi hooned, omanik OÜ Kinnisvarahalduse.
2.	Lao tn 1 – pindala 8440 m2, katastritunnus 18301:016:0029, kinnistu nr 2230032, sihtostarve „tootmismaa“, omanik Oleg Lopatkin.
3.	Lao tn 3 – pindala 1607 m2, katastritunnus 18301:009:0790, kinnistu nr 2697, sihtostarve „tootmismaa“. Kinnistul asub viilhall, omanik Meelis Eenpere.
4.	Lao tänav – linna rajatis, mis asub reformimata riigimaal.
5.	Reformimata riigimaa:
5.1	- munitsipaalomandis oleva maaüksuse „Paralepa rand ja puhkeala“ ja Lao 1, 3 vahele jääv reformimata riigimaa siil, kus asuv sadevete äravoolukraav;
5.2	Oja tn 5 – Ojataguse haljasala maaüksus, pindala 2896 m2, mille Haapsalu Linnavolikogu on otsustanud taotleda linna omandisse.

Planeeritaval alal kitsendused:
1.	20 m ehituskeeluala Asuküla peakraavist;
2.	10 m veekaitsevöönd Asuküla peakraavist.

3. Arvestamisele kuuluvad planeeringud
3.1 Haapsalu linna üldplaneering – kehtestatud 24.11.2006 Haapsalu Linnavolikogu otsusega nr 84.
3.2 Ungru tee elamukvartali detailplaneering (kehtestatud 11.07.2006).
3.3 Planeerimisel arvestada planeeringualaga külgneva menetluses oleva Kiltsi tee 1a ja 3 detailplaneeringu lahendusega.

4. Nõuded koostatavale planeeringule
4.1	Detailplaneering koostada maa-ala digitaalselt mõõdistatud geodeetilisel alusplaanil täpsusastmega M 1:500, millele on kantud kehtivate maakasutuste piirid, reljeef, olemasolevad ehitised, tehnovõrgud.
Maa-ala geodeetiline uurimistöö teostada vastavalt Majandus- ja kommunikatsiooniministri 27.08.2007 määrusele nr 70 „Ehitusgeodeetiliste uurimistööde tegemise kord“ ja esitada vastavalt nimetatud korra § 11 punkti 2 alusel Haapsalu Linnavalitsuse maakorraldusosakonnale.

4.2. Planeeringuga esitada:
4.2.1.	Olemasoleva olukorra iseloomustus. Esitada planeeringualale ulatuvad kitsendused. Esitada planeeringu lahenduse põhjendused.
4.2.2.	Maa-ala kruntimine.
4.2.3.	Kruntide ehitusõigused:
- krundi kasutamise lubatud sihtotstarbed: ärimaa, korruselamumaa, väikeelamumaa, üldmaa;
- hoonete ja rajatiste lubatud suurim arv krundil: määrata planeeringuga;
- suurim lubatud ehitusalune pindala: määrata planeeringuga;
- hoonete lubatud suurim kõrgus (katuseharja absoluutkõrgusena, lamekatuse korral parapeti kõrgusena);
- hoonete +-0.00 sidumine;
- krundi hoonestusala piiritlemine;
- vertikaalplaneerimine (NB! Üleujutusoht ja selle vältimine, max mereveetasemeks arvestada +2,2 m).
4.2.4.	Arhitektuurinõuded ehitistele:
- korruselisus: kuni kolm;
- ehitiste katusekalle või selle vahemik: määrata planeeringuga;
- katusekatte ja välisviimistluse lubatud materjalid: määrata planeeringuga.
4.2.5.	Haljastuse ja heakorra põhimõtted:
- haljastuse põhimõtted: kuna hoonestatavatel kruntidel puudub kõrghaljastus, planeerida elamupiirkonna miljöösse vajaliku haljastuse nõuded; 
- elamute õuealadele planeerida asukohad väikelaste mänguplatsideks, suurematele lastele kavandada ühine mänguväljak;
- krundi piirete kujundusnõuded;
-	pinnakatted;
-	vertikaalplaneerimise põhimõtted ja vajadusel kuivendamise, sadevete ära juhtimise põhimõtted.
4.2.6.	Liiklus- ja parkimiskorraldus:
- tänavate maa-alad ja liikluskorralduse põhimõtted ning kruntide planeeritud kasutusotstarbele ja hoonestusele vastav parkimislahendus omal krundil;
- krundile pääsu asukoht ja/või piiri osa kust kohast väljasõidu rajamine on keelatud.
4.2.7.	Tehnovõrkude ja –rajatiste asukohad:
-	anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee kanalisatsioon, sadevete kanalisatsioon, elektrivarustus, sidevarustus, välisvalgustus, tuletõrje hüdrantide paiknemine).
4.2.8.	Keskkonnatingimused planeeringuga kavandatu elluviimiseks:
-	lahendada jäätmekäitluse korraldamine.
4.2.9.	Servituudid: kui planeeringulahendus tingib servituutide seadmise vajaduse, näidata planeeringus servituudialad s.h trasside servituudid, pääsud kallasrajale jm.
4.2.10.	 Kuritegevuse riske vähendavad nõuded ja tingimused: lahendada vastavalt EV 809-1:2002.
4.2.11.	Planeeringu rakendamise võimalused: planeeringuga täpsustada tänavate, üldkasutatava haljastuse, välisvalgustuse ja vihmavee kanalisatsiooni väljaehitaja kuni eraõiguslike krundi piirini ja tehnovõrkude väljaehitajad ja välja ehitamise seosed kruntide hoonestamisega.

5. Detailplaneeringu koosseis
5.1 Situatsiooniskeem.
5.2 Tugiplaan M 1:500.
5.3 Detailplaneeringu põhijoonis M 1:500.
5.4 Tehnovõrkude planeering M 1:500.
5.5 Detailplaneeringu lahenduse illustratsioon (makett või joonised).
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja planeeringuosakonnale läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist).
7.2 Lääne-Eesti Päästekeskuselt.
7.3 Maa-ametilt.
Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 eksemplari paberkandjal;
-	CD-l pdf ja vektorkujul (soovitavalt dwg failina).

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja planeeringuosakond koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24. jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.
Lähteülesande juurde kuulub planeeritava ala situatsiooniskeem.

SELETUSKIRI
Eelnõule „Detailplaneeringu algatamine (Kiltsi tee, Ungru tee ja maaüksuse „Paralepa rand ja puhkeala“ vaheline ala)“

Algatatava detailplaneeringu eesmärk on jätkata Haapsalu Linnavolikogu 29.10.2004 otsusega nr 145 algatatud Kiltsi tee 2 krundi ja Lao tänava äärse ala detailplaneeringut. Tulenevalt asjaolust, et planeeringu sisulise menetluseni ei ole vahepealsel ajal jõutud ning arvestades, et 24.11.2006 kehtestas volikogu Haapsalu üldplaneeringu ja toimunud kinnisasjade omanike vahetused, on otstarbekas algatada uus menetlust korrigeeritud lähteülesandega.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea